钦定古今图书集成/理学汇编/字学典/第123卷 > 唐顺之
## 钦定古今图书集成/理学汇编/字学典/第123卷 > 唐顺之

按《列朝诗集小传》：“唐顺之字应德，一字义修，武进人。
嘉靖己丑会试第一人，授兵部武选主事，改翰林院
编修。用胡宗宪荐，超拜佥都御史，巡抚淮扬，谥襄文。”
按《荆川文集》，顺之书王明斋卷云：“明斋以古文书六
十四卦名遗余，而索余为之草书旧诗于册，用以相
报。”草书出东汉芝象以后，昌黎氏鄙之，以为俗书，逞
姿媚者也。君惠我以“《科斗颉氏太古》之书。”而余乃报
之。以效近俗姿媚之书。其不相称甚矣。